AaB solgte i sommers Nicklas Helenius til Premier League-klubben Aston Villa for omkring 10 millioner kroner. Men skiftet har været svært for den unge nordjyske angriber, der ikke har fået meget spilletid. Hvis nordjyden skal have mere spilletid, ligner en udlejning en oplagt mulighed. Chancerne for et comeback i AaB, er dog ikke store. - Det er næppe en mulighed for os. Også fordi de erstatninger vi har hentet for Helenius, har klaret det rigtig flot, siger AaB's sportschef Allan Gaarde til tv2.dk. - Men vi har som udgangspunkt, den trup vi skal have. Og umiddelbart har vi heller ikke midlerne til at være med i en eventuel kamp om Helenius, siger Allan Gaarde til tv2.dk.
Nicklas Helenius får ikke meget spilletid i engelske Aston Villa, men et skifte tilbage til AaB ligner umiddelbart ikke en mulighed.